Fredrik Franz IV av Mecklenburg-Schwerin

Fredrik Franz IV, storhertug av Mecklenburg-Schwerin (født 9. april 1882 i Palermo, død 17. november 1945 i Flensburg) var den siste storhertugen av Mecklenburg-Schwerin. 

Liv og virke
 Bakgrunn
Han ble født i Palermo som sønn av Fredrik Franz III, storhertug av Mecklenburg-Schwerin og storfyrstinne Anastasia Mikhailovna av Russland.  I Villa Belmonte der i byen bodde hans foreldre mesteparten av året, ettersm Fredrik Franz III gjerne oppholdt seg i sørligere land av helbredsgrunner.Jürgen Borchert: Mecklenburgs Grossherzöge. 1815–1918. Demmler Verlag, Schwerin 1992, s. 99.

Fredrik Franz gikk likesom sin far på Vitzthumsche Gymnasium i Dresden.

Storhertug
Han etterfulgte sin far som storhertug 10. april 1897, men ettersom han var mindreårig ble storhertugdømmet styrt av onkelen hans, hertug Johann Albrecht av Mecklenburg-Schwerin (1857–1920), som regent til Fredrik Franz ble myndig i 1901.  I mellomtiden hadde Fredrik Franz fra høsten 1900 innledet srudier i rettsvitenskap ved universitetet i Bonn.

Etter sin regjeringstiltredelse bestrebet han seg sammen med sine ministre på å reformere Mecklenburgs forfatning. Alle forslag strandet imidlertid på motstand fra godseierne og Mecklenburg-Strelitz.

Etter at hans slektning Storhertug Adolf Frederik VI av Mecklenburg-Strelitz, den siste regent i delhertugdømmet Mecklenburg-Strelitz, begikk selvmord i 1918, forvaltet Frederik Frans som regent også denne del av Mecklenburg. Han regjerte  til han ble tvunget til å abdisere fra tronen 14. november 1918 etter at Det tyske keiserriket hadde tapt i første verdenskrig.

Ekteskap, familie
Fredrik Franz giftet seg med  prinsesse Alexandra av Hannover (1882-1963) i Gmunden i Østerrike 7. juni 1904.

BarnOnline Gotha  :

 Friedrich Franz (1910-2001) gift med Karin von Schaper
 Christian Ludwig (1912-1996) gift med Barbara av Preussen
 Olga (1916-1917)
 Thyra (1919-1981) ugift
 Anastasia (1922-1979) gift med Fredrik Ferdinand av Schleswig-Holstein 

Fredrik Franz døde 17. november 1945 i Flensburg etter flukt fra russerne og ble etterfulgt som overhode for det storhertuglige huset av sin sønn arvestorhertug Fredrik Franz.
Fredrik Franz IV av Mecklenburg-Schwerin var bror til dronning Alexandrine av Danmark.

 Litteratur 

 Friedrich Karl Devens: Biographisches Corpsalbum der Borussia zu Bonn 1827–1902. Düsseldorf 1902, S. 245.
 Jürgen Borchert: Mecklenburgs Grossherzöge 1815–1918. Demmler Verlag, Schwerin 1992, ISBN 978-3-910150-14-0, S. 98–108.
 Christian Ludwig von Mecklenburg: Erzählungen aus meinem Leben. Stock & Stein, Schwerin 1998, ISBN 978-3-910179-75-2.
 Cecilie von Preußen: Erinnerungen. Koehler & Amelang, München/Berlin 2001, ISBN 978-3-7338-0304-9.
 Bernd Kasten: Der letzte Großherzog. Friedrich Franz IV. von Mecklenburg-Schwerin (1882–1945). In: Mecklenburgische Jahrbücher. Band 122 (2007). S. 253–285.
 Bernd Kasten: Wo das noch hinausgehen wird kann niemand sagen...: Großherzog Friedrich Franz IV. Im Ersten Weltkrieg. In: Mecklenburg-Magazin (2008), Nr. 11, S. 21.
 Stephan Sehlke: Pädagogen-Pastoren-Patrioten. Books on Demand, Norderstedt 2009, ISBN 978-3-8370-9497-8, S. 115.
 Bernd Kasten: Prinz Schnaps. Schwarze Schafe im mecklenburgischen Fürstenhaus. Hinstorff Verlag, Rostock 2009, ISBN 978-3-356-01334-4, S. 102–103.
 Bernd Kasten: Friedrich Franz IV. Das Ende des Hauses Mecklenburg. In: Bernd Kasten, Matthias Manke, René Wiese: Die Großherzöge von Mecklenburg-Schwerin. Hinstorff Verlag GmbH, Rostock 2015, ISBN 978-3-356-01986-5, S. 126–144.
 Antje Strahl: Das Großherzogtum Mecklenburg-Schwerin im Ersten Weltkrieg: Von der Friedens- zur Kriegswirtschaft. Böhlau Verlag GmbH & Cie, Köln-Weimar-Wien 2015, ISBN 978-3-412-22496-7.

 Referanser 

 Eksterne lenker 



  House Laws of Mecklenburg hos heraldica.org

Kategori:Huset Mecklenburg
Kategori:Tyske forbundsfyrster
Kategori:Personer fra Palermo
Kategori:Tyskere fra første verdenskrig
Kategori:Mottakere av Jernkorset (1914)